
Convocatòria de la concessió d’ajuts individuals de menjador escolar municipals adreçats a l’alumnat de segon cicle d’educació infantil i d’educació primària, i educació secundària obligatòria de centres educatius sostinguts amb fons públics per al curs 2022/2023


Per la Junta de Govern Local de data 19 d’agost de 2022, es van aprovar les BASES ESPECÍFIQUES REGULADORES PER A LA CONCESSIÓ D’AJUTS INDIVIDUALS DE MENJADOR ESCOLAR MUNICIPALS ADREÇATS A L’ALUMNAT DE SEGON CICLE D’EDUCACIÓ INFANTIL I D’EDUCACIÓ PRIMÀRIA I EDUCACIÓ SECUNDÀRIA OBLIGATÒRIA DE CENTRES EDUCATIUS SOSTINGUTS AMB FONS PÚBLICS PER AL CURS 2022/2023, i la seva convocatòria.

De conformitat amb el previst en els articles 17.3.b i 20.8.a de la Llei 38/2003, de 17 de novembre, General de Subvencions, es publica l’extracte de la convocatòria el text de la qual es pot consultar a la Base de Datos Nacional de Subvenciones (http://www.pap.minhap.gov.es/bdnstrans).


1.-  Entitat atorgant:

a) Organisme: Ajuntament de Lloret de Mar
b) Dependència que tramita l’expedient: Secció de Benestar i Família


2.- Objecte de la convocatòria: 

Es objecte d’aquestes bases regular l’atorgament dels ajuts individuals de menjador escolar municipals per l’alumnat empadronat a Lloret de Mar, matriculats en centres educatius de la comarca de La Selva, sostinguts amb fons públics en qualsevol dels cursos dels ensenyaments de segon cicle d’educació infantil, d’educació primària i d’educació secundària obligatòria durant el curs escolar 2022/2023.  
 
Amb aquest propòsit, els ajuts aniran destinats a cobrir part de les despeses originades com a conseqüència de la utilització del menjador escolar públic o concertat, o bé, per donar suport a les famílies en l’alimentació dels seus fills i filles, i que assoleixin els criteris establerts en les presents bases.  

Es poden consultar les bases específiques a la Seu Electrònica Municipal:
https://seu.lloret.cat/taulerAnuncisPublic/listPublicacions


3.- Beneficiaris:

Pot ser beneficiari/a dels ajuts regulats en aquestes bases l’alumnat empadronat a Lloret de Mar i matriculat en centres de segon cicle d’educació infantil, d’educació primària i d’educació secundària obligatòria de centres educatius de la comarca de La Selva sufragats amb fons públics, per al curs 2022/2023.

Podran obtenir la condició de beneficiàries les persones físiques que tramitin la corresponent sol·licitud prevista, omplerta degudament i amb la documentació adjunta necessària, que compleixin els requisits i assoleixin els criteris establerts en aquestes bases, en tot cas, en la data màxima establerta per a la presentació de les sol·licituds (30/09/2022).


4.- Requisits per a prendre part en la convocatòria: 

Les persones sol·licitants i beneficiàries han de complir els següents requisits:

1.- Que no se’ls hagi concedit cap altre ajut públic pel mateix concepte (ajut menjador escolar per al curs 2022/2023). 

2.- Que l’alumnat en relació al qual es sol·licita l’ajut ha de cursar segon cicle d’educació infantil, segon cicle d’educació primària o educació secundària obligatòria de centres educatius sostinguts amb fons públics de la comarca de La Selva, per al curs 2022/2023.

3.- Que els/les sol·licitants i beneficiaris/es estiguin empadronats/des i visquin al municipi de Lloret de Mar durant el curs escolar 2022/2023. 
 
4.- La unitat familiar No pot superar el llindar màxim de renda familiar establert en les presents bases.  

5.- Patrimoni màxim de la unitat familiar: que entre tots els membres de la unitat familiar es tingui en propietat, com a màxim:

· l'habitatge habitual i dos pàrquings 
· o l'habitatge habitual, 1 pàrquing i un traster
en ambdós casos, la suma dels valors cadastrals no pot superar els 250.000€. 
En cas de tenir més propietats, que les descrites en el punt anterior, no es tindrà dret a sol·licitar l'ajut. 

S’haurà d’adjuntar a la sol·licitud la declaració responsable signada per tots els membres de la unitat familiar conforme no es tenen més immobles fora del municipi de Lloret de Mar.


5.- Import de les subvencions: 

Les modalitats d’ajut seran les següents: 
 
a) [bookmark: _Hlk110850621]Modalitat d’ajut per al servei de menjador: l’import màxim dels ajuts serà de 3 € per dia lectiu del servei de menjador escolar, que no podrà superar, en cap cas, el preu màxim establert pel Departament d’Ensenyament de la Generalitat de Catalunya, per aquells alumnes que facin ús del servei de menjador escolar del curs 2022/2023.  

b) Amb caràcter excepcional, s’estableix la modalitat ajut econòmic per alimentació de joves només per aquells instituts que NO disposen de servei de menjador i que són els següents instituts: Sant Quirze, Rocagrossa i Coll i Rodés. En aquest cas, l’import màxim dels ajuts serà de 3 € per dia lectiu del calendari del curs escolar 2022/2023, donat que el centre educatiu no disposa de servei de menjador. 


6.- Termini de presentació de sol·licituds: 

El termini de presentació de sol·licituds s’iniciarà el dia 19 de setembre i finalitzarà el dia 30 de setembre de 2022 (darrer dia).


7.- Termini de resolució dels ajuts:

La resolució de les sol·licituds serà dictada mitjançant acord de la Junta de Govern Local, en el termini de dos mesos, a comptar des de la data de finalització del termini de presentació de sol·licituds. Si transcorregut el termini indicat no hi hagut resolució expressa, les sol·licituds s’entendran desestimades.  


Contra aquesta resolució, que posa fi a la via administrativa, podeu interposar recurs contenciós administratiu davant dels jutjats contenciosos administratius de Girona, en el termini de dos mesos a comptar des del dia següent de la seva notificació, d’acord amb el previst a l’article 46.1 de la Llei 29/1998, de 13 de juliol, reguladora de la jurisdicció contenciosa administrativa.
De forma potestativa i prèvia a la interposició del referit recurs contenciós administratiu, podeu interposar recurs de reposició davant l’òrgan que ha dictat aquesta resolució en el termini d’un mes a comptar des de l’endemà de la seva notificació, d’acord amb el que estableix l’article 123 i 124 de la Llei 39/2015, d'1 d'octubre, del Procediment administratiu comú de les Administracions Públiques, sense perjudici que pugueu fer ús de qualsevol altre recurs que considereu oportú.


Lloret de Mar, 22 d’agost de 2022


El secretari accidental
David Reixach i Saura

